  Майя Бывальцева Михаил Калашниковлэн вордӥськем нуналаз, 10-тӥ шуркынмонэ, Ижкарын конструкторлэсь нимзэ нуллӥсь музейын выль адӟытонъёс усьтӥзы. Милям экскурсоводъёсмы планшетъёсын ужалозы, соос экскурсиос ортчытъяны юрттозы. Табере Щуровской полигонэн герӟаськем тема паськытгес возьматэмын. Эшшо одӥг зона кылдӥз, кудӥз азьвыл экспозициын воксё ӧй вал, со семьялэн зонаез Ольга Мнервина, М. Т. Калашников нимо музейлэн кивалтӥсезМузейын интерактивной танк кылдӥз. Табере мылкыд карисьёс асьсэдыз ожгар машиналэн водителе яке наладчикез интыын эскерыны быгатозы. Озьы ик Калашниковлэсь 1970-1980 аръёсы квартираезлэсь экспозицизэ усьтӥзы. Калашников нимо музеез рос-прос тупатъяны улосвыл коньдэтысь 35 миллион 600 сюрс манет висъязы. Эшшо 40 миллион манет пала выль экспозициослы сётӥзы. Туннэ Удмурт Элькун Россиысь 95 процентсэ ыбылӥськон тӥрлыкез поттэ, «Калашников» концерн быдэс дуннеысь 30 процентсэ ыбылӥськон тӥрлыкез поттэ. Отын Михаил Тимофеевич Калашниковлэн тыршемез Ярослав Семёнов, Удмуртиысь кивалтэтлэн тӧроезТодэ вайытом, Михаил Калашниковлэн 100 ар тырмонэзлы сӥзем ужрадъёсты Ижкарын конструкторлэн Вормон скверысь бюстэз доры сяська пононэн кутскизы. Тегъёс: Лулчеберет Ижкар Удмуртия МихаилКалашников Калашниковнимомузей адӟытон МТКалашниковлы100ар ЯрославСемёнов  